CELEX: 62018TN0197
Language: et
Date: 2018-03-16 00:00:00
Title: Kohtuasi T-197/18: 16. märtsil 2018 esitatud hagi – JV Voscf jt versus nõukogu jt

4.6.2018   
            
            
               ET
            
            
               Euroopa Liidu Teataja
            
            
               C 190/34
            
         16. märtsil 2018 esitatud hagi – JV Voscf jt versus nõukogu jt
   (Kohtuasi T-197/18)
   (2018/C 190/57)
   Kohtumenetluse keel: inglise
   
      Pooled
   
   
      Hagejad: JV Voscf LTD (Limassol, Küpros) ja üheksa teist hagejat (esindajad: Barrister P. Tridimas, advokaadid K. Kakoulli, P. Panayides ja C. Pericleous)
   
      Kostja: Euroopa Liidu Nõukogu, Euroopa Komisjon, Euroopa Keskpank, Eurorühm ja Euroopa Liit
   
      Nõuded
   
   Hagejad paluvad Üldkohtul:
   
               —
            
            
               mõista kostjatelt hagejate kasuks välja käesoleva hagi lisas toodud tabelis näidatud summad, millele lisandub intress alates 26. märtsist 2013 kuni Euroopa Kohtu otsuse kuulutamiseni;
            
         
               —
            
            
               mõista kohtukulud välja kostjatelt.
            
         Teise võimalusena paluvad hagejad Üldkohtul:
   
               —
            
            
               tuvastada, et Euroopa Liidul ja/või kostjatest institutsioonidel on tekkinud lepinguväline vastutus;
            
         
               —
            
            
               määrata kindlaks kord, mille alusel tuleks kindlaks teha hüvitatav kahju, mida hagejad tegelikult kandsid, ja
            
         
               —
            
            
               mõista kohtukulud välja kostjatelt.
            
         
      Väited ja peamised argumendid
   
   Hagejad väidavad, et Küprose Vabariigi võetud kohustuste ja nõudeõiguste teisendamise meetmed olid mõeldud üksnes selleks, et rakendada kostjate võetud meetmeid, ning need kiideti kostjate poolt ka heaks. Hagejad leiavad, et kohustuste ja nõudeõiguste teisendamise kava puhul on tegemist tõsise rikkumisega ning oma hagi põhjenduseks esitavad nad neli väidet.
   
               —
            
            
               Esimene väide, et rikutud on õigust omandile, mis on kaitstud ELi põhiõiguste harta artikli 17 lõikega 1 ja Euroopa inimõiguste ja põhivabaduste kaitse konventsiooni protokolli nr 1 artikliga 1.
            
         
               —
            
            
               Teine väide, et rikutud on proportsionaalsuse põhimõtet.
            
         
               —
            
            
               Kolmas väide, et rikutud on õiguspärase ootuse põhimõtet.
            
         
               —
            
            
               Neljas väide, et rikutud on diskrimineerimiskeelu põhimõtet.